Document ID: /roh_data/filtered/fineweb-2-filterrobots_roh.jsonl.gz/37441

«Uorsin» cun sias chautschas memia curtas, ses chalzers da muntogna memia gronds, cun ses tingalin, ses chavels nairs sbariffads e cun sia fatscha traglischanta è enconuschent bunamain en mintga chasada en Svizra. Il cudesch è vegnì scrit da l’engiadinaisa Selina Chönz e l’artist sursilvan Alois Carigiet ha fatg las illustraziuns.
- 1945 publicaziun sco cudesch d’uffants
- translatà en 14 linguas
- vendì dapli ch’in milliun giadas
- nova versiun cinematografica l’october 2015
Uorsin raquinta dal Chalandamarz, in vegl usit celebrà mintgamai l'emprim da mars, tenor il qual ils uffants da l'Engiadina, da la Val Müstair e dal Grischun Central van anc oz cun zampugns, talacs e stgellas tras vias e giassas per stgatschar l'enviern.